AJUDES DE COL·LABORACIÓ INTERNA I FORMACIÓ DEL TÍTOL PROPI MÀSTER EN ARGUMENTACIÓ JURÍDICA PER A SUFRAGAR DESPESES REALITZADES DE MATRÍCULA. CURS ACADÈMIC 2018/2019. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5375)
  + [Valencià](/va/acuerdo/5375)






Selector de idioma

Leer

* [Español](/es/acuerdo/5375)
* [Valencià](/va/acuerdo/5375)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES DE COL·LABORACIÓ INTERNA I FORMACIÓ DEL TÍTOL PROPI MÀSTER EN ARGUMENTACIÓ JURÍDICA PER A SUFRAGAR DESPESES REALITZADES DE MATRÍCULA. CURS ACADÈMIC 2018/2019.[Butlletí Oficial Universitat d'Alacant](/ca/Publicacion)
==============================================================================================================================================================================================================================

Secretaria General

Butlletí Oficial Universitat d'Alacant





AJUDES DE COL·LABORACIÓ INTERNA I FORMACIÓ DEL TÍTOL PROPI MÀSTER EN ARGUMENTACIÓ JURÍDICA PER A SUFRAGAR DESPESES REALITZADES DE MATRÍCULA. CURS ACADÈMIC 2018/2019.

Data d'aprovació
:   02/07/2019

Data de publicació
:   29/07/2019

Òrgan competent
:   Vicerector d'Estudis i Formació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5375.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5375)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5375)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES DE COL·LABORACIÓ INTERNA I FORMACIÓ DEL TÍTOL PROPI MÀSTER EN ARGUMENTACIÓ JURÍDICA PER A SUFRAGAR DESPESES REALITZADES DE MATRÍCULA. CURS ACADÈMIC 2018/2019.&url=https://www.boua.ua.es/va/acuerdo/5375)

**Títol:** AJUDES DE COL·LABORACIÓ INTERNA I FORMACIÓ DEL TÍTOL PROPI MÀSTER EN ARGUMENTACIÓ JURÍDICA PER A SUFRAGAR DESPESES REALITZADES DE MATRÍCULA. CURS ACADÈMIC 2018/2019.

**Secció:** CONVOCATÒRIES I CONCURSOS

**Òrgan:** Vicerector d'Estudis i Formació

**Data d'aprovació:** dimarts, 2 de juliol de 2019

AJUDES DE COL·LABORACIÓ INTERNA I FORMACIÓ DEL TÍTOL PROPI MÀSTER EN ARGUMENTACIÓ JURÍDICA PER A SUFRAGAR DESPESES REALITZADES DE MATRÍCULA. CURS ACADÈMIC 2018/2019.

Objecte

L'objecte d'aquestes ajudes és sufragar totalment les despeses de matrícula d'estudiants del Màster en Argumentació Jurídica de la Universitat d'Alacant (UA) en el curs acadèmic de la present convocatòria.

Persones beneficiàries

Podrà sol·licitar l'ajuda l'alumnat matriculat en Màster en Argumentació Jurídica de la Universitat d'Alacant. La beca o ajuda per col·laboració interna (suport durant l'organització i celebració del Màster), està orientada a personal docent i investigador en formació de la Universitat d'Alacant.

Sent beques de col·laboració interna, les persones destinatàries de la qual són personal docent i investigador en formació de la Universitat d'Alacant, prioritzarem la concessió de l'ajuda en persones que tinguen vinculació (contractual, laboral, investigadora, etc.) amb l'àrea de Filosofia del Dret, en cas que no es cobrisquen les beques amb les persones vinculades a l'esmentada àrea, es podrà assignar aquestes beques o mitges beques o col·laboracions a persones vinculades amb altres departaments de la Universitat d'Alacant.

Quantia de les ajudes

La quantia de l'ajuda serà de 4200 euros la quantitat corresponent a la totalitat (100%) de les despeses de matrícula.

Nombre d'ajudes que s'ofereixen

Una (1)

Termini de presentació de sol·licituds

El termini per a sol·licitar l'ajuda serà de 15 dies hàbils, que compten des de l'endemà de la publicació de la present convocatòria en el Butlletí Oficial de la Universitat d'Alacant.

Requisits

Estar matriculada o matriculat en el curs 2018/2019 en el Màster en Argumentació Jurídica de la Universitat d'Alacant, en 60 crèdits ECTS.

La percepció d'una ajuda dins d'aquesta convocatòria és incompatible amb altres beques o ajudes de matrícula finançades amb fons públics o privats amb la mateixa finalitat

Sol·licituds

Les sol·licituds per a la present convocatòria d'ajuda hauran d'emplenar-se en el model que estarà disponible en la següent adreça web, <http://www.enegocios.ua.es/es/noticias/6656/>

En el formulari de sol·licitud s'indicarà expressament si s'ha sol·licitat o no qualsevol altra ajuda pública o privada, indicant-ne quina, segons el cas, si escau. En el moment que es comprovara que la informació facilitada no és veraç, açò comportaria l'exclusió del sol·licitant de la present convocatòria.

El formulari de sol·licitud, una vegada emplenat i signat, anirà dirigit al Departament de Filosofia del Dret i es presentarà en el Registre General de la Universitat d'Alacant, o en els seus registres auxiliars, acompanyat de la documentació necessària per a acreditar els criteris de baremació que són els següents:

P1. Dades acadèmiques:

- Original i còpia per a acarar de la certificació acadèmica dels estudis que li han donat accés al curs (llicenciatura), en la qual s'indiquen les assignatures i qualificacions obtingudes, així com la nota final d’aquests.

- En el cas d'estudis en l'estranger, en el certificat haurà de constar també l'escala de qualificacions aplicada, i la mitjana de les qualificacions obtingudes en la llicenciatura.

P2. Dades econòmiques:

/- Per a residents a Espanya: /

a) Original i còpia per a acarar de la declaració de l'Impost sobre la Renda de les Persones Físiques (IRPF, any 2017) o certificat resum de la declaració anual d'IRPF del 2017 de tots els membres computables de la unitat familiar amb la qual conviu el sol·licitant, si escau, certificat d'imputacions de l'IRPF de l'Agència Tributària de no existir obligació de presentar la declaració de l'IRPF del 2017.

b) En el cas que el sol·licitant al·legue independència familiar i econòmica, presentarà: Original i còpia per a acarar de la Declaració de l'IRPF (any 2017) del sol·licitant o certificat resum de la declaració anual d'IRPF del 2017 o certificat d'imputacions de l'IRPF de l'Agència Tributària de no existir obligació de presentar la declaració de l'IRPF del 2017.

c) Certificat d'inscripció col·lectiva en el Padró Municipal d'Habitants, en el qual s'indique les persones que residien en el domicili familiar l'any 2017.

d) Títol de Família nombrosa (si escau).

/- Per a residents en l'Estranger: /

a) Original i còpia per a acarar, dels documents expedits per les autoritats tributàries del seu país que acrediten les rendes de cadascun dels membres computables de la unitat familiar durant l'any 2017, o excepcionalment un document substitutiu que acredite suficientment les rendes de cadascun dels membres computables durant l'any 2017.

b) En el cas que el sol·licitant al·legue independència familiar i econòmica, presentarà: Original i còpia per a acarar, dels documents expedits per les autoritats tributàries del seu país que acrediten les rendes del sol·licitant durant l'any 2017, o, excepcionalment, un document substitutiu que acredite suficientment les rendes durant l'any 2017.

c) Certificat d'inscripció col·lectiva en el Padró Municipal d'Habitants, en el qual s'indique les persones que residien en el domicili familiar l'any 2017, o certificat (document) substitutiu que acredite les persones que residien en el domicili familiar en el 2017.

d) Títol de Família nombrosa (si escau).

P3. Currículum vítae descriptiu (no documentat) màxim 4 pàgines.

En aquest punt es valora diversos aspectes del currículum:

A. Formació acadèmica: Diplomats, Especialitzacions, Màster, Doctorat i beques de formació i recerca.

B. Experiència laboral i experiència docent.

C. Participació i gestió de Projectes de R+D+i (Recerca, desenvolupament i innovació), estades internacionals, idiomes.

D. Producció i difusió científica: ponències i comunicacions en congressos nacionals i internacionals; Publicacions científiques: llibres, articles.

També es considerarà: Qualificacions obtingudes en el MAJA; i sobretot, projecció professional i expectatives de formació.

Nota Important: Les persones sol·licitants de beca estan obligades a presentar tota la documentació que se'ls sol·licite en la convocatòria, o en els períodes d'esmena d'errors, en les condicions i terminis establits a aquest efecte. Qualsevol falsedat documental o ocultació de dades que es detecte en l'expedient de sol·licitud donarà lloc a l'anul·lació immediata de la possible concessió de beca.

La Comissió valorarà l'admissió de la documentació substitutiva. A més, la Comissió requerirà a la persona sol·licitant perquè presente els documents acreditatius d'altres dades reflectides en la sol·licitud de beca. Si no poguera provar-los o no foren certs, això podrà donar lloc a la denegació o revocació de la beca. Igualment, en casos específics, la Comissió podrà requerir els documents complementaris que s'estimen precisos per a un adequat coneixement de les circumstàncies peculiars de cada cas, a l'efecte de garantir la correcta inversió dels recursos pressupostaris destinats a aquestes beques.

Les persones interessades que presenten sol·licitud d'ajuda en aquesta convocatòria autoritzen al Departament de Filosofia del Dret a sol·licitar informació a la secretaria de CONTÍNUA sobre el cost de la seua matrícula de Títol Propi Màster en Argumentació Jurídica i la situació del seu expedient, i a la Unitat de Beques sobre la tramitació d'altres beques i ajudes públiques sol·licitades per l'interessat.

Obligacions

L'alumnat beneficiari que obtinga ajuda d'aquesta convocatòria està obligat a complir els requisits i condicions de la convocatòria.

Criteris d'adjudicació de les ajudes.

Les ajudes es concediran a aquelles persones que obtinguen la màxima valoració en sumar les puntuacions dels següents apartats.

P1 . Expedient acadèmic (de 0 a 1) Valor assignat: 1

P2 . Renda familiar (de 0 a 1) Valor assignat: 1

P3 . Currículum vítae (de 0 a 3) Valor assignat: 3

P1 + P2 + P3 = 5

Per a tenir dret a l'ajuda o beca, la renda familiar i/o personal no ha de superar els llindars establits cada any en una Ordre de la Conselleria d'Educació, Recerca, Cultura i Esport, i en la qual es convoquen beques per a la realització d'estudis universitaris durant el curs acadèmic respectiu en les universitats de la Comunitat Valenciana. En tot cas, es prendrà en compte per a tenir dret a la beca, la renda familiar i/o personal que no ha de superar els llindars establits en l'Art. 9 de l'ORDRE 21/2016, de 10 de juny de la Conselleria d'Educació, Recerca, Cultura i Esport, en la qual s'aproven les bases reguladores per a la concessió de les beques per a la realització d'estudis universitaris en les universitats de la Comunitat Valenciana (DOCV núm. 7805, de 14.6.2016) i per l'Apartat Desè de la RESOLUCIÓ de 28 de desembre de 2018, de la Conselleria d'Educació, Recerca, Cultura i Esport, per la qual es convoquen beques per a la realització d'estudis universitaris durant el curs acadèmic 2018-2019 en les universitats de la Comunitat Valenciana. (DOCV núm. 8464, de 15.01.2019).

La concessió d'aquestes beques dónará dret a la devolució del 100% de les taxes correspondientes a la matrícula (4200 euros). Aquesta devolució es durà a terme en finalitzar els estudis una vegada expedida l'acta final. Si l'alumne és qualificat com NO PRESENTAT o SUSPENS en alguna assignatura no tindrà dret a la devolució de les taxes de matrícula i la beca passarà al següent sol·licitant de la llista de prelació.

Seran excloses les persones candidates que hagen obtingut una altra ajuda amb fons públics o privats per a la mateixa finalitat o hagen obtingut una beca, ajuda o contracte en les bases del qual s'arreplegue l'exempció de taxes del màster cursat. Per a açò se sol·licitarà declaració jurada de no ser o haver sigut beneficiària o beneficiari d'altres ajudes finançades amb fons públics o privats per a la mateixa fi.

Notificacions

Les notificacions d'actes relacionats amb la present convocatòria es publicaran en la pàgina web del Màster en Argumentació Jurídica (<http://www.enegocios.ua.es/es/noticias/6656/>),

en aplicació de l'article 45 de la Llei 39/2015, d'1 d'octubre, del procediment administratiu comú de les administracions públiques (BOE de 2 d'octubre de 2015).

Resolució

La participació en la present convocatòria implica l'acceptació de les bases, per la qual cosa les persones beneficiàries de les ajudes quedaran obligades al seu estricte compliment. En cas contrari s'exigirà la devolució íntegra de l'ajuda.

El termini de resolució és d'un mes màxim després que finalitze el termini de presentació de sol·licituds. La resolució es publicarà en la pàgina web del Màster en Argumentació Jurídica (<http://www.enegocios.ua.es/es/noticias/6656/>)

Pagament de l'ajuda

S'abonarà mitjançant transferència bancària. Aquestes beques estan subjectes, si escau, a les retencions o tributació que establisca la legislació vigent.

A partir de la data de resolució, i sempre que es complisquen els requisits establits en l'apartat de criteris d'adjudicació de les ajudes, s'abonarà la dotació de l'ajuda en el compte bancari consignat en l'imprès de sol·licitud.

Protecció de dades de caràcter personal

Les dades de caràcter personal aportats per les persones aspirants, quedaran incloses en el fitxer automatitzat de caràcter personal d'aquesta Universitat, en els termes establits en la Resolució de 26 de setembre de 2014, del rector de la Universitat d'Alacant, sobre creació i modificació de fitxers de dades de caràcter personal. (DOGV de 3 d'octubre de 2014).

Les persones interessades ostenten la potestat d'exercir els drets d'accés, rectificació, supressió, limitació del tractament, portabilitat i oposició, davant la Gerència de la Universitat d'Alacant (article 13 i següents de la Llei Orgànica 3/2018, de 5 de desembre, de protecció de dades personals i garantia dels drets digitals).

Marc legal i pressupostari

La dotació màxima per a aquesta convocatòria és de 4200 euros i serà sufragada amb càrrec al capítol IV (orgànica 43917L7126) de crèdits del pressupost del Màster en Argumentació Jurídica. La execució d'aquesta dotació està supeditada a la disposició de liquiditat de la UA.

La subvenció assignada a cada ajuda s'ajustarà al que es disposa en la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

Alacant 2 de juliol de 2019

Enrique Herrero Rodríguez

Vicerector d'Estudis i Formació





[Carretera Sant Vicent del Raspeig s/n  
03892 Sant Vicent del Raspeig - Alacant  
 Tel. 74 652 3817 - Fax 64 676 2096](https://www.google.es/maps/@97.529692,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12427&trk=tyah&trkInfo=tarId%6U9181938329278%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)